**PROPOZÍCIE KATEGÓRIA ŽIACI A ŽIAČKY**

**1. Informácie k preteku**

Pretek branný viacboj kynológov - BVK - je beh so psom po trati, na ktorej sú rozmiestnené stanovištia, kde psovod a pes plnia disciplíny uvedené v týchto propozíciách. Psovodovi sa od štartu po cieľ meria čas. Víťazom sa stáva pretekár, ktorý bude mať najvyšší počet bodov. V prípade rovnosti bodov rozhodujú o víťazstve body psa dosiahnuté v disciplínach (obrana/aport).

**2. Vekové kategórie a dĺžka trate**

**- ráta sa vek dosiahnutý v danom roku**

1. Kategória „Žiačky“ do 15 rokov/cca 2000m

2. Kategória „Žiaci“ do 15 rokov/cca 2000m

3. Kategória „Mládežníčky“ 16-18 rokov/3000m

4. Kategória „Mládežníci“ 16-18 rokov/3000m

5. Kategória „Ženy“ od 19-40 rokov/3000m

6. Kategória „Muži“ od 19-40 rokov/3000m

7. Kategória „Ženy nad 40 r“ od 41 rokov/3000m

8. Kategória „Muži nad 40 r“ od 41 rokov/3000m

**3. Organizačné pokyny**

 1. Každý pretekár zodpovedá za svojho psa a za škody, ktoré pes na preteku spôsobí.

2. Usporiadateľ nezodpovedá za úhyn, stratu či zranenie psa počas preteku.

 3. Nutný výstroj psa - hladký obojok, vodítko (poprípade popruhy).

Zakázaný výstroj - elektrické obojky, ostnáče, sťahovacie retiazky a podobné.

4. Agresívne psy musia mať ochranný kôš (náhubok), ak bude pes neovládateľný (napádajúci osoby a psov), bude zo súťaže vylúčený.

 5.Na disciplínu „streľba zo vzduchovky“ si môže pretekár doniesť aj vlastnú vzduchovku, ktorú ale musí na rannom nástupe odovzdať a označiť štartovným číslom pretekára alebo menom klubu/pretekára. Pretekári, ktorí neodovzdajú na nástupe vlastné vzduchovky, budú mať na strelnici pripravenú vzduchovku, ktorú zabezpečí usporiadateľ.

 6. Protest voči rozhodnutiu rozhodcov je neprípustný; pretekár môže podať protest voči nedodržaniu propozícií usporiadateľom, a to písomnou formou do rúk hlavného rozhodcu najneskôr do 30 minút po zverejnení výsledkov. Pri podávaní protestu je povinný zložiť 30€ vklad, ktorý v prípade rozhodnutia v neprospech protestujúceho prepadne v prospech usporiadateľa. O proteste rozhodne hlavný rozhodca spolu s vedúcim preteku za prítomnosti protestujúceho.

**4. Podmienky účasti pretekárov**

1. Preteku sa zúčastnia pretekári, ktorí sa včas prihlásili usporiadateľovi, majú platné očkovanie proti besnote a psinke a zapísané v očkovacom preukaze podľa platných noriem veterinárnych predpisov a zaplatili štartovný poplatok určený usporiadateľom.

2. Pretekár musí mať vhodné oblečenie a obuv vhodnú na beh terénom.

3. Po prezentácii je zakázané meniť psa či psovoda, psovod však môže absolvovať trať aj viac krát, no vždy s iným psom a pod iným štartovým číslom.

4. Preteku sa môžu zúčastniť aj háravé sučky za týchto podmienok: musia byť umiestnené a venčené mimo trate, na rannom nástupe a prezentácii musia byť tieto zvieratá usporiadateľovi nahlásené ako háravé. Preteku sa zúčastnia ako posledné!

Pretekár sa musí riadiť pokynmi usporiadateľa, v prípade nerešpektovania jeho pokynov môže byť diskvalifikovaný zo súťaže.

5. Psovod je povinný zúčastniť sa každej disciplíny a tak umožniť ohodnotenie disciplíny rozhodcom, nie je možné niektorú disciplínu vynechať!

6. Za porušenie týchto propozícií, taktiež za nerešpektovanie pokynov usporiadateľa môže byť pretekár diskvalifikovaný!

7. Pretekári do 18 rokov musia organizátorovi predložiť potvrdenie od zákonného zástupcu (rodičia), že je v dobrom zdravotnom stave + číslo občianskeho preukazu a podpis zákonného zástupcu (rodičia).Potvrdenie je jednotné dostupné na konci týchto propozícii.

8. Pretekári do 15 rokov môžu bežať s rodičom. Rodič mu nemôže pomáhať s plnením disciplín.

**Disciplíny pre kategórie žiaci a žiačky do 15r.**

**1. Beh po vyznačenej trati.**

 Terén môže byť: asfalt, voda, štrk, lúka, les, .. Beží sa na čas, pes počas celého behu po trati je pes pripútaný na vodidle. Dĺžka behu psovodov je cca 2km.

Hodnotenie: najlepší čas 200 bodov, ďalší horší čas -10bodov.

**2. Hod granátom na cieľ**

- pretekár hádže atrapou granátu na cieľ o rozmere 3x5 m zo vzdialenosti – 10 metrov. Na splnenie disciplíny musí pretekár piatimi hodmi umiestniť 5 granátov do cieľu 3x5m vyznačeného páskou na zemi. Granát treba do vyznačenej vzdialenosti dohodiť a trafiť do vyznačeného obdľžnika, bodovať sa bude granát, ktorý pri dopade dopadne do vyznačeného obdĺžnika, nemusí však v ňom zostať. Pes je počas hodu granátom uviazaný o kolík.

Hodnotenie: Trafenie granátu na cieľ 3x5m -10 bodov

 Trafenie 5 granátov na cieľ 3x5m - 50 bodov.

 Odloženie psa- sa nehodnotí na získanie bodov budú mať pridané 2 disciplíny

**3. Preliezanie umelo vytvoreným tunelom**

- pretekár a pes preliezajú umelo vytvoreným tunelom jedným smerom, prvý do tunela vchádza pes a za ním pretekár. Je zakázané násilné natláčanie psa, alebo iné násilné prejavy. Pri násilnom natlačení psa 0 bodov.

Hodnotenie: Pri násilnom natlačení psa -0 bodov.

 Pes prešiel tunel -10bodov

 Psovod prešiel tunel -10bodov

**4. Preskok cez prekážku**

Pretekári prekonávajú prekážku 50cm vysokú, psovod aj pes. Pes aj psovod musia prekonať danú prekážku jedným smerom. (pretekár môže prekonať: prelezením, prehodením, preskočením) Ak pes pred prekážkou zastaví a nebude chcieť skočiť na prvýkrát alebo sa len zapre pred prekážku, tak pes už skákať nemusí automaticky má za prekážku 0 bodov. Psovod nemôže psa nútiť.

Hodnotenie:Za neprekonanie prekážky:Psovod 0-bodov

 Pes 0-bodov

 Za prekonanie prekážky:Psovod 10bodov.

 Pes 10bodv.

**5. Kladina nízka**

 - prekážku absolvuje iba pes a to jedným smerom; pes je pripútaný na vodidle. **Pes nemusí pred aj za kladinou zastaviť. Je na pretekárovi či zastaví pred a za prekážkou alebo nie. (Toto platí len u pretekárov v kategórií žiaci a žiačky.)** Pes musí zdolať celú prekážku, za nezdolanie celej prekážky je zrážka bodov podľa platného skúšobného poriadku SVV.

Hodnotenie: Prekonanie prekážky 10bodov

**6. Aport voľný**

- ľubovoľný predmet psovoda. Hodnotenie podľa platného skušobného poriadku.

Hodnotenie: Za prinesenie aportu 15 bodov.

 Odobranie aportu 5 bodov.

**7. Agility tunel**

- pretekár a pes preliezajú agility tunelom jedným smerom, prvý do tunela vchádza pes a za ním pretekár. Je zakázané násilné natláčanie psa, alebo iné násilné prejavy. Pri násilnom natlačení psa 0 bodov.

Hodnotenie: Pri násilnom natlačení psa -0 bodov.

 Pes prešiel tunel -10bodov

 Psovod prešiel tunel -10bodov

**8. Prechod cez pneumatiky**

- pretekár musí preskakovano prejsť cez 7 pneumatík. Psa si môže uviazať na vyznačenom kolíku.

Hodnotenie: Prekonanie pneumatík- 10bodov

**9. Streľba zo vzduchovky**

Strieľa sa na vzdialenosť 10m z polohy v ľahu na klasický terč 14x14. Na zostrelenie terčov má pretekár 5 nábojov. Pes je počas streľby uviazaný o kolík v kategórií žiaci a žiačky, ostatné kategórie „odloženie psa „ v ľahu bez uviazania na vyznačenom mieste. Kľud psa pri streľbe sa nehodnotí.

Hodnotenie:

Body z terčíka sa spočítavajú

Odloženie psa sa v kategórii žiaci a žiaci nehodnotí

**10. Hod dvoch tenisových loptičiek**

- pretekár musí dve tenisové loptičky hodiť do nádoby vo veľkosti 1m x 1m - vo vzialenosti 5m

Hodnotenie: za dve trafené loptičky do cieľa 20bodov